
   H O T Ă R Â R E  Nr. 24
din data de 25 februarie 2021

pentru aprobarea Raportului privind activitatea desfăşurată de asistenţii personali ai persoanelor cu  handicap grav,  pentru semestrul II al anului 2020
Având în vedere Referatul de aprobare cu nr.478/17.02.2021 prezentat de Primarul comunei Biharia, în calitate de iniţiator, precum şi Raportul de specialitate cu nr.479/17.02.2021 întocmit de compartimentul asistenţă socială, prin care se propune aprobarea Raportului privind activitatea desfăşurată de asistenţii personali ai persoanelor cu  handicap grav pentru semestrul II al anului 2020,

Luând în considerare avizul comisiilor de specialitate ale Consiliului local al comunei Biharia,

Ţinând cont de prevederile:

-  art. 40 alin. (2) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare,
- art.29 alin.(1) din H.G. nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare,

În temeiul art.129 alin.(2) lit.d), coroborat cu alin.(7) lit.b), art.139 şi art.196 alin.(1) lit.a) din O.U.G. nr.57/2019 privind Codul administrativ, cu modificările şi completările ulterioare,
Cu _13__ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
       ADOPTĂ PREZENTA HOTĂRÂRE:
Art. 1. Se aprobă Raportul privind activitatea desfăşurată de asistenţii personali ai persoanelor cu handicap grav, pentru semestrul II al anului 2020, conform anexei, parte integrantă a prezentei hotărâri.
Art. 2. Prezenta hotărâre se comunică cu:

- Instituţia Prefectului – Judeţul Bihor

 - Primarul comunei Biharia
- Compartimentul Asistenţă Socială
- Direcţia Generală de Asistenţă Socială şi Protecţia Copilului Bihor
PREŞEDINTE DE ŞEDINŢĂ  

                          CONTRASEMNEAZĂ

     
         NAGY GIZELA                                                             SECRETAR GENERAL

